Jumala Sõna on elav ja tegev. Heebrealastele 4:12
Olge juurdunud ja rajatud armastuses. Efeslastele 3:7
Valvake, seiske usus, olge julged ja tugevad. 1. Korintlastele 16:13
PALVEKOOL Piibellik palve argipäevas
Tere tulemast Palvekooli, kus palvetame Jumala Sõna.
Jumal armastab sind ja ka põhjamaade rahvaid.
Ta on maksnud me lunastuse ja pääste eest kalli hinna.
Täna räägime Pauluse palvetest kirjas Roomlastele.
Vaatame kuidas Paulus palvetab ja palvetame ka ise selle alusel.
Õpime, kuidas ta palvetas, et näha Roomas muutusi.
Enne aga õpime midagi uut Jumala kohta.
Ilmutusraamat 14:14.
Ilmamaa lõikus on juba küps.
"Ma nägin, ennäe: valge pilv,
ning see, kes istus pilvel, oli Inimese Poja sarnane,
tal oli kuldpärg peas ning vahe sirp käes.
Ja üks teine ingel väljus templist, hüüdes suure häälega sellele,
kes istus pilvel: "Hakka tööle oma sirbiga
ning lõika, sest lõikustund on tulnud, sest ilmamaa lõikus on juba küps.”
Ja see, kes pilvel istus,
pistis oma sirbi ilmamaa külge ning ilmamaa lõigati paljaks."
Issand, ma tänan Sind, et Sina oled lõikuse Isand.
Tänan, et lõikus on küps
ka Rootsis, Norras, Soomes ja mujal põhjamaades.
Tänan, et lõikus on küps ja Sina oled lõikuse Isand.
Palun arusaamist, et meil tuleb teha Sinuga koostööd.
Palun iga koguduse pärast,
kes teeb sel lõikusajal Sinuga koostööd.
Tänan palvete, töö ja tegutsemise ning koostöö eest Kristuse Ihus.
Tänan selle sõna eest.
Palun selle sirbi
ja selle valju hääle pärast, kes istus pilve peal ja hüüdis:
"Hakka tööle oma sirbiga ning lõika!"
Tänan, et võime palvetada oma piirkondade eest ja näha lõikust.
Tänan, et kuuled meie palveid
ja armastad inimesi ning tahad neid vabastada,
keda kurjad vaimud on ahelatega sidunud.
PALVEKOOL Piibellik palve argipäevas
Saate teises osas vaatame Pauluse palveid kirjas roomlastele.
Avame Roomlastele 1:8-12.
Palvetame nende salmide järgi, kus Paulus manitseb roomlasi
ja palvetab nende eest palveid, mida meiegi saame kasutada,
et näha Jumala riiki.
Roomlastele 1:8-12 ütleb:
"Esmalt ma tänan oma Jumalat Jeesuse Kristuse läbi
teie kõikide pärast, sest teie usust räägitakse kogu maailmas.
Jumal, keda ma oma vaimus teenin,
kuulutades evangeeliumi tema Pojast,
on ju minu tunnistaja, kuidas ma lakkamatult meenutan teid
alati oma palveis, kui ma anun, et ehk ometi õnnestuks mul
Jumala tahtmisel kord tulla teie juurde.
Ma ju igatsen teid näha, et ma võiksin teile jagada
mõnda vaimulikku andi teie kinnituseks,
see aga tähendab: teie keskel leida üheskoos julgustust
mõlemapoolse usu, teie ja minu oma varal."
Isa, tahame nüüd palvetada selle piiblisõna järgi.
Esmalt tänan ma nagu Paulus Jeesuse Kristuse läbi kõigi eest,
et teie usust räägitakse kogu maailmas.
Isa, ma palun nüüd kõigi meie eest siin Palvekoolis,
ei meie usk kasvaks ja Sõna muutuks tähtsamaks rohkematele
kui 7% meestele ja 13% naistele, kes Piiblit loevad.
Palume, et see osakaal kasvaks.
Palume Jeesuse nimel,
et meie usk saaks tuntuks üle kogu põhjamaa.
Palume iga pere eest ja et Sa puudutaksid igaühte,
kes vaatab, iga meest, naist, noort ja vana.
9. salm: "Jumal, keda ma oma vaimus teenin,
kuulutades evangeeliumi tema Pojast, on ju minu tunnistaja,
kuidas ma lakkamatult meenutan teid alati oma palveis.."
Isa, me palume nagu Paulus Jeesuse nimel iga rakugrupi eest,
iga väikegrupi eest põhjamaades.
Palun puuduta meie usukaaslasi.
Maini paari inimest, kes sulle meenuvad
ja palveta praegu nende eest.
Isa, ma palun nende eest,
kes on kogudusest lahkunud ega tule enam.
Me tõstame nad Sinu ette, Issand.
Palume nende eest, kes mingil põhjusel ei tule enam.
Astume nende eest müüriprakku nagu Paulus, kes palvetab,
et me saaks üksteise usku toetada.
Me igatseme neid näha.
Isa, palume nende eest, kes on üksi.
Puuduta mehi ja naisi, noori ja vanu.
Murra üksinduse needus põhjamaades.
Issand, palume kohtumispaikade pärast.
Nüüd hakkan ise palvetama, sest Püha Vaim hakkab
mulle palve ajal asju meelde tuletama.
Sama sinuga.
Kui palvetad neid salme, koged prohvetlikult,
mille eest palvetada ja nii sa siis jätkadki.
Mind puudutab, kui loen, kuidas Paulus neid igatseb.
Ta igatseb jagada vaimuande, et neid vaimselt kinnitada.
Issand, ma palun nüüd vaimuandide vabanemise pärast
ja et nad saaksid treenitud oma armuandide kasutamisel.
Palun nende eest, kel on palju vaimuande.
Tulgu nad esile nii piiblikoolides, kodus, koguduses kui mujal.
Tänan Sind selle eest, Isa.
12. salm: "..see aga tähendab: teie keskel leida üheskoos
julgustust mõlemapoolse usu, teie ja minu oma varal."
Issand, palume, et see isolatsioon saaks nüüd murtud
ja inimesed saaksid jälle jagada üksteisega oma usku.
Palume, et meie ühine usk saaks kinnitatud
igas perekonnas, noorterühmas ja rakugrupis.
Palume, et meie ühine usk saaks toidetud siin põhjamaades.
Palume, et mitte muud asjad vaid just Sõna tõuseks esile.
Jeesuse nimel, aamen.
Üks lühike salm, Roomlastele 10:1:
Paulus palvetab: "Vennad, minu südamesoov ja eestpalve
Jumala poole Iisraeli laste eest on, et nad pääseksid."
Issand, me palume nüüd oma lähikondsete eest,
kes ei tunne Sind veel.
Maini mõne tuttava või töökaaslase nime
ja palvetame nende eest.
Isa, mu südamesoov ja palve on et nad tuleksid usule.
Issand, eemalda katted meie töökaaslaste silmilt,
millega selle maailma jumal on neid pimedaks teinud,
eemalda uskmatus, et nad ei näe evangeeliumi.
Seome iga pimeduse, mis teeb neid pimedaks
meie suguvõsas, perekonnas, töökaaslaste seas.
Tõstame need inimesed Sinu ette.
Anna meile usku,
et palves läbi murda, nii nagu Paulus, Jeesuse nimel.
Edasi palvetame Roomlastele 12:9-13 (rootsi k):
"Armastage üksteist siiralt.
Jälestage kurja, hoidke kinni heast.
Olge üksteisele südamest pühendunud
vendade-õdede armastuses.
Ületage üksteist vastastikuses lugupidamises.
Ärge olge loiud, mis innukusse puutub.
Olge vaimus tulised,
teenige Issandat, olge rõõmsad lootuses,
vastupidavad kannatustes, visad palves.
Aidake pühasid nende vajadustes, olge innukad osutama külalislahkust."
Nüüd palvetame nende Roomlastele 12 salmide järgi.
Isa, ma tänan selle Pauluse üleskutse eest,
et armastaksime üksteist siiralt.
Palvetame erinevate kristlike koosluste pärast:
rakugruppide, kogukondade noorterühmade eest,
naiste- ja meestegruppide eest.
Isa, me palume ehtsust, et üksteist päriselt armastada.
Issand, murrame eraldatuse, kus ei kasutata sõnu
ning suheldakse üksteisega vaid eemalt ja sõnumites.
Issand, palun võimalusi, et üksteist päriselt armastada.
"Vaadake, kuidas nad üksteist armastavad!"
Johannese 17 järgi peab maailm seda nägema.
Palun et põhjamaa kogudus jälestaks kurja.
Raputa kurja me elus, kus oleme pöördunud ebajumalate poole.
Issand, tugevda noori, et nad hoiaksid kinni heast.
Kui neil on valikuvõimalusi, püsigu nad selles, mis hea.
Jeesuse nimel.
Võid ise nimetada nimesid ning paluda seda neile.
"Olge südamest pühendunud üksteisele
vendade-õdede armastuses.
Ületage üksteist vastastikuses lugupidamises."
Palun kodugrupijuhtide pärast, kes avavad oma kodud.
Anna neile jõudu.
Õitsegu vennaarmastus igas väikegrupis üle kogu põhjamaa.
Õnnista iga nende juhti, juhi abi, ülistusjuhti.
Palume salmi 11 järgi:
"Ärge olge loiud, mis innukusse puutub."
Palume indu, et teha head.
Las iga usklik olla tuline vaimus!
Palume seda.
Las see tuli põleda igas peres, kus isa ja ema palvetavad.
Hüüame Su poole, Issand!
Palume ka teenija-hoiaku pärast.
Issand, Sa näed, kui paljud arvavad, et neil pole koguduses ülesannet.
Issand, tõsta üles midagi oma Sõnast,
kus nad saaksid ka teenida ning lüüa kuskil kaasa.
Palume rõõmu lootuses, vastupidavust kannatustes,
visadust palves ja võimalust aidata pühasid nende vajadustes.
Aitäh, et kuuled me palveid, Jeesuse nimel, aamen.
Teine võrratu salm on Roomlastele 15:5-7 (rootsi k):
"Kannatlikkuse ja julgustuse Jumal.."
Mõelge, et kuulume kannatlikkuse ja julgustuse Jumalale!
"..aidaku teid, et oleksite omavahel üksmeelsed
Kristuse Jeesuse tahtmise järgi, et te kõik ühest suust ülistaksite
meie Issanda Jeesuse Kristuse Jumalat ja Isa."
Aidaku meid kannatlikkuse ja julgustuse Jumal.
See tähendab, et midagi on juhtunud ja vajame lohutust.
Oleme ehk pettunud ja kaotasime kannatlikkuse.
Isa, palume nüüd kannatlikkust,
et mitte alla anda, kui koguduses on probleeme.
Palume lohutust, et olla üksmeelsed Jeesuse tahte järgi,
mitte inimeste või meie endi tahte järgi,
et me ühest suust kiidaks Jeesuse Kristuse Isa.
Palume üksolemist igasse kogudusse, rakugruppi ja perekonda.
Roomlastele 15:13 ütleb:
"Aga lootuse Jumal täitku teid kõige rõõmu ja rahuga usus,
et teil oleks küllaga lootust Püha Vaimu väes!"
Issand, sündigu see!
Lootuse Jumal täitku meid rõõmuga ja rahuga usus,
et meie lootus voolaks ülevoolavalt igas töökohas Püha Vaimu väe läbi.
Lõpetuseks tahan anda sulle järgmise seitsme päeva ülesande.
Mõtle, et oleme Kuninga lapsed.
Ülesanne on see, et palveta koos perega neid Pauluse palveid.
Kui sul pole peret,
palveta sõpradega, helista neile ning palvetage Skype'is.
Mina teen seda väga tihti.
Meil on seal hommikupalved.
Lepi kokku palvekoosolekuid sel eeloleval nädalal.
Palvetage rakugrupis.
Kui teid on vähe, paluge kasvu.
Osale koguduse palvekoosolekutel.
Paluge ka terve linna eest.
Tehke ühiseid linna palvekoosolekuid.
Isa, õnnista mu venda ja õde, kes vaatab meid täna meid.
Issand, olgu neil imeline nädal.
Las need seitse päeva olla täis
kõnesid ja e-kirju ning palve-initsiatiivi peredes.
Palved kodus ja koosolekuil.
Issand, tänan Rooma kirja eest,
mis õpetab meid, kuidas koos läbi murda.
Aamen.
PALVEKOOL Piibellik palve argipäevas
Tahan teid, vaatajaid, täna julgustada.
Tunnen Taevas TV7 töö vastu põhjamaades suurt respekti.
Nad seisavad Jumala Sõna eest.
Aita kaasa ja külva sellesse töösse nagu põllumees,
kes künnab ja külvab, et näha lõikust.
Näeme, kuidas põhjamaad on Jumala Sõnast taganenud.
Kristlikest meestest loeb Piiblit vaid 7% ja naistest 13%.
Aita kaasa ja külva sellesse töösse.
Las Sõna ja evangeelium ning abi jõuda ka teistesse riikidesse.
Anna oma panus.
Taevas TV7 on hea pinnas.
Jumal õnnistagu sind!
Aitäh et toetad seda tööd.
Helistades 900 1770 annetad 10 eurot.
Pangaülekande juhised kodulehel www.tv7.ee/toetamine
Tõlge: Riina Aasa